CELEX: 62011CN0013
Language: da
Date: 2011-01-11 00:00:00
Title: Sag C-13/11: Anmodning om præjudiciel afgørelse indgivet af Tribunal da Relação de Guimarães (Portugal) den 11. januar 2011 — Maria das Dores Meira da Silva mod Zurich — Companhia de Seguros SA

26.3.2011   
            
            
               DA
            
            
               Den Europæiske Unions Tidende
            
            
               C 95/5
            
         Anmodning om præjudiciel afgørelse indgivet af Tribunal da Relação de Guimarães (Portugal) den 11. januar 2011 — Maria das Dores Meira da Silva mod Zurich — Companhia de Seguros SA
   (Sag C-13/11)
   2011/C 95/08
   Processprog: portugisisk
   
      Den forelæggende ret
   
   Tribunal da Relação de Guimarães
   
      Parter i hovedsagen
   
   
      Sagsøger: Maria das Dores Meira da Silva
   
      Sagsøgt: Zurich — Companhia de Seguros SA
   
      Præjudicielle spørgsmål
   
   
               1)
            
            
               Er udelukkelse — i forbindelse med et færdselsuheld, hvori et motorkøretøj og en fodgænger, der krydser en vej, er involveret, og som for fodgængeren resulterer i person- og tingsskade — af erstatning for sådanne skader, når den skadevoldende begivenhed kan tilregnes fodgængerens adfærd, i medfør af den fortolkning, der anlægges af den portugisiske Código Civils artikel 505 og 570, forenelig med fællesskabsretten, navnlig artikel 3, stk. 1, i første direktiv (72/166/EØF) (1), artikel 2, stk. 1, i andet direktiv (84/5/EØF) (2) og artikel 1a i tredje direktiv (90/232/EØF) (3), der blev indsat ved artikel 4 i femte direktiv (2005/14/EF) (4), (alle om ansvarsforsikring for motorkøretøjer), henset til Domstolens praksis for så vidt angår de omstændigheder, hvorunder erstatning fra den obligatoriske ansvarsforsikring for motorkøretøjer kan være udelukket?
            
         
               2)
            
            
               Hvis det første spørgsmål besvares bekræftende, dvs. hvis en sådan udelukkelse er i strid med fællesskabsretten, er en fortolkning af disse portugisiske bestemmelser, hvorefter denne erstatning skal begrænses eller nedsættes under hensyn til det omfang, hvori dels den af fodgængeren udviste culpa, dels den risiko, der er forbundet med motorkøretøjet, har bidraget til uheldets indtræden, da forenelig med de nævnte fællesskabsdirektiver?
            
         
      (1)  Rådets direktiv 72/166/EØF af 24.4.1972 om indbyrdes tilnærmelse af medlemsstaternes lovgivning om ansvarsforsikring for motorkøretøjer og kontrollen med forsikringspligtens overholdelse (EFT 1972 II, s. 345).
   
      (2)  Rådets andet direktiv 84/5/EØF af 30.12.1983 om indbyrdes tilnærmelse af medlemsstaternes lovgivning om ansvarsforsikring for motorkøretøjer (EFT 1984 L 8, s. 17).
   
      (3)  Rådets tredje direktiv 90/232/EØF af 14.5.1990 om indbyrdes tilnærmelse af medlemsstaternes lovgivning om ansvarsforsikring for motorkøretøjer (EFT L 129, s. 33).
   
      (4)  Europa-Parlamentets og Rådets direktiv 2005/14/EF af 11.5.2005 om ændring af Rådets direktiv 72/166/EØF, 84/5/EØF, 88/357/EØF og 90/232/EØF og Europa-Parlamentets og Rådets direktiv 2000/26/EF om ansvarsforsikring for motorkøretøjer (EUT L 149, s. 14).